CELEX: 52007PC0467
Language: da
Date: 2007-08-10
Title: Forslag til Rådets afgørelse om afslutning af konsultationerne med Republikken Fijiøerne i henhold til artikel 96 i AVS/EF-partnerskabsaftalen og artikel 37 i instrumentet for udviklingssamarbejde

Vigtig juridisk meddelelse

|

52007PC0467

Forslag til Rådets afgørelse om afslutning af konsultationerne med Republikken Fijiøerne i henhold til artikel 96 i AVS/EF-partnerskabsaftalen og artikel 37 i instrumentet for udviklingssamarbejde  /* KOM/2007/0467 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 10.8.2007KOM(2007) 467 endeligForslag tilRÅDETS AFGØRELSEom afslutning af konsultationerne med Republikken Fijiøerne i henhold til artikel 96 i AVS/EF-partnerskabsaftalen og artikel 37 i instrumentet for udviklingssamarbejde(forelagt af Kommissionen)BEGRUNDELSEDen 27. februar 2007 besluttede EU at indlede konsultationer med Republikken Fijiøerne i henhold til artikel 96 i AVS/EF-partnerskabsaftalen, i det følgende Cotonou-aftalen. Beslutningen blev truffet, fordi den militære magtovertagelse i Fiji den 5. december 2006 udgjorde en overtrædelse af alle tre væsentlige elementer, der er anført i Cotonou-aftalens artikel 9: Menneskerettigheder, de demokratiske principper og retsstatsprincipperne. Efter omfattende forberedende kontakter mellem parterne begyndte de formelle konsultationer den 18. april 2007 i henhold til Cotonou-aftalens artikel 96 og artikel 37 i instrumentet for udviklingssamarbejde.Mødet var konstruktivt og fremadskuende og gav anledning til en åbenhjertig udveksling af synspunkter. Der deltog tre repræsentanter for Fijis overgangsregering, som fik lejlighed til at forelægge overgangsregeringens synspunkter. Desuden forelagde Fiji en skriftlig udtalelse, som EU tog ad notam. En gruppe ambassadører fra AVS-landene deltog i konsultationerne sammen med repræsentanter fra AVS-sekretariatet.Fijis overgangsregering accepterede en række tilsagn på mødet med hensyn til de tre væsentlige elementer. Disse tilsagn er:A. Overholdelse af de demokratiske principperTilsagn nr. 1Der skal finde frie og retfærdige valg sted senest 24 måneder efter den 1. marts 2007, dog med forbehold af resultaterne af den vurdering, der skal foretages af de uafhængige revisorer, der udnævnes af sekretariatet for Stillehavsøernes Forum. Processen op til og selve afholdelsen af valgene vil i nødvendigt omfang blive overvåget, tilpasset og revideret i fællesskab på grundlag af gensidigt aftalte kriterier. Dette indebærer især:-  at overgangsregeringen senest den 30. juni 2007 fastsætter en køreplan for gennemførelsen af de forskellige skridt, der skal tages som forberedelse til de nye parlamentsvalg-  at køreplanen specificerer tidspunktet for folketællingen, den nye inddeling af valg-kredsene og valgreformen-  at fastlæggelsen af valgkredsene og valgreformen gennemføres i overensstemmelse med forfatningen-  at der træffes foranstaltninger for at sikre valgkontorets funktion, herunder udnævnelsen af en valgtilsynsførende senest den 30. september 2007 i overensstemmelse med forfatningen-  at udnævnelsen af vicepræsidenten finder sted i overensstemmelse med forfatningen.Tilsagn nr. 2At overgangsregeringen i forbindelse med vedtagelsen af mere omfattende lovgivningsmæssige, skattemæssige og andre politiske initiativer og ændringer tager hensyn til konsultationer med civilsamfundet og de relevante interessenter.B. RetsstatsprincipperneTilsagn nr. 1At overgangsregeringen gør sit yderste for at forhindre udtalelser fra sikkerhedsorganisationer, der har til formål at intimidere.Tilsagn nr. 2At overgangsregeringen overholder forfatningen fra 1997 og garanterer de forfatningsmæssige institutioners normale og uafhængige funktion, såsom Fijis menneskerettigheds-kommission, Kommissionen for Offentlig Tjeneste og Forfatningskommissionen. Det Store Høvdingeråds betydelige uafhængighed og funktion vil blive bevaret.Tilsagn nr. 3At den dømmende magts uafhængighed respekteres fuldt ud, at den har mulighed for at arbejde frit, og at dens kendelser respekteres af alle berørte parter, især-  at overgangsregeringen giver tilsagn om, at tribunalet i henhold til § 138, stk. 3, i forfatningen udnævnes senest den 15. juli 2007-  at alle udnævnelser og/eller afskedigelser af dommere sker i absolut overensstemmelse med forfatningens bestemmelser og procedurereglerAt der ikke under nogen omstændigheder finder nogen som helst form for indblanding sted fra militærets eller overgangsregeringens side i retssystemets funktion, hvilket omfatter fuld respekt for advokatstanden.Tilsagn nr. 4At alle straffesager i korruptionsspørgsmål behandles inden for retssystemet, og at eventuelle andre organer, der måtte oprettes til at efterforske formodede tilfælde af korruption, opererer inden for de forfatningsmæssige rammer.C. Menneskerettigheder og fundamentale rettighederTilsagn nr. 1Overgangsregeringen tager alle nødvendige skridt til at skabe betingelserne for, at alle påstande om overtrædelser af menneskerettighederne efterforskes eller behandles i overensstemmelse med de forskellige procedurer og fora i Fijiøernes lovgivning.Tilsagn nr. 2Overgangsregeringen agter at ophæve bestemmelserne om undtagelsestilstand (Public Emergency Regulations) i maj 2007, medmindre der er trusler mod den nationale sikkerhed, den offentlige orden og sikkerhed.Tilsagn nr. 3Overgangsregeringen er forpligtet til at sikre, at Fijis menneskerettighedskommission fungerer i fuld uafhængighed og i overensstemmelse med forfatningen.Tilsagn nr. 4At ytringsfrihed og mediernes frihed i alle dens former respekteres fuldt ud som fastsat i forfatningen.D. Opfølgning af tilsagneneTilsagn nr. 1At overgangsregeringen forpligter sig til at opretholde en regelmæssig dialog, der skal gøre det muligt at verificere, at der gøres fremskridt, og giver EU- og EF-repræsentanter fuld adgang til oplysninger om alle forhold med tilknytning til menneskerettigheder, den fredelige genindførelse af demokratiet og retsstatsprincipperne i Fiji.Tilsagn nr. 2At overgangsregeringen samarbejder fuldt ud med eventuelle missioner fra EU og EF med henblik på vurdering og overvågning af fremskridtene.Tilsagn nr. 3At overgangsregeringen sender statusrapporter hver tredje måned med virkning fra den 30. juni 2007 vedrørende de tre væsentlige elementer i Cotonou-aftalen og tilsagnene.Det bemærkes, at visse spørgsmål kun kan behandles effektivt gennem en pragmatisk tilgang, som bygger på en erkendelse af de nuværende realiteter, og som fokuserer på fremtiden.________Forudsat at overgangsregeringen overholder disse tilsagn, vil det forfatningsmæssige demokrati være genindført senest den 1. marts 2009. Under disse forhold skulle de væbnede styrker vende tilbage til den rolle, de havde under forfatningen, og afholde sig fra al indblanding i landets politik.I ånden af det partnerskab, som Cotonou-aftalen er bygget på, og i betragtning af de omfattende tilsagn, som Fiji har indgået, og dermed det positive resultat af konsultationerne, gav EU udtryk for sin vilje til at støtte overgangsprocessen. Især vil EU fortsætte og uddybe dialogen med Fijis overgangsregering for at sikre den hurtigst mulige tilbagevenden til fuld overholdelse af menneskerettighederne, de demokratiske principper og retsstatsprincipperne, uden hvilken fuld normalisering af samarbejdet med Fiji ikke er muligt. Dialogen vil blive ført med det formål at bidrage til etablering af en varig demokratisk politisk orden, at tage fat om problemet med Fijis "kupkultur" for at give landet det demokrati og den stabilitet, som er nødvendig for at beskytte den menneskelige værdighed og de optimale betingelser for en bæredygtig udvikling. EU vil også, hvad Fiji angår, styrke dialogen og samarbejdet med Stillehavsøernes Forum og dettes medlemslande. Stillehavsøernes Forum spiller en central rolle i forsøget på at finde en løsning på Fijis krise.EU har erklæret sig rede til at følge udviklingen meget tæt på grundlag af de overvågnings- og verificeringstilsagn, som Fiji har påtaget sig. EU vil verificere, at der gøres fremskridt i retning af gennemførelse af tilsagnene. I denne forbindelse er det af særlig betydning, at der snarest træffes foranstaltninger for at sikre, at der finder troværdige valg sted senest den 1. arts 2009.I forbindelse med afslutningen af konsultationerne og i betragtning af det hidtil positive resultat af dialogen foreslår Kommissionen at træffe passende foranstaltninger i henhold til artikel 96, stk. 2, litra c), i Cotonou-aftalen og artikel 37 i instrumentet for udviklings-samarbejde, jf. vedføjede afgørelse.Foranstaltningerne foreslås med henblik på at støtte overgangsprocessen, som erkendes at have haft nogle positive resultater, og skal samtidig motivere overgangsregeringen til at gøre tydelige fremskridt med hensyn til de væsentlige elementer i Cotonou-aftalen.Der vil i løbet af overvågningsperioden blive ført en styrket politisk dialog med de fijianske myndigheder for at vurdere fremskridtene med hensyn til de væsentlige elementer i Cotonou-aftalen.Hvis gennemførelsen af tilsagnene fremskyndes eller på anden side svækkes, standser eller går i den forkerte retning, forbeholder EU sig ret til at tilpasse de passende foranstaltninger ved hjælp af en ny rådsforordning, der ændrer den her foreslåede.I betragtning af ovenstående og i overensstemmelse med artikel 3 og 37 i instrumentet for udviklingssamarbejde og artikel 9 og 96 i Cotonou-aftalen foreslår Kommissionen, at Rådet afslutter konsultationerne med Republikken Fijiøerne og vedtager vedføjede afgørelse.Forslag tilRÅDETS AFGØRELSEom afslutning af konsultationerne med Republikken Fijiøerne i henhold til artikel 96 i AVS/EF-partnerskabsaftalen og artikel 37 i instrumentet for udviklingssamarbejdeRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til AVS/EF-partnerskabsaftalen undertegnet i Cotonou den 23. juni 2000[1] og revideret i Luxembourg den 25. juni 2005[2], særlig artikel 96, ogunder henvisning til den interne aftale om de foranstaltninger, der skal træffes, og de procedurer, der skal følges ved gennemførelsen af AVS/EF-partnerskabsaftalen[3], særlig artikel 3,under henvisning til instrumentet for udviklingssamarbejde[4], særlig artikel 37, ogunder henvisning til forslag fra Kommissionen ogud fra følgende betragtninger:(1) De væsentlige elementer, der henvises til i artikel 9 i Cotonou-aftalen, er tilsidesat.(2) De værdier, der er henvist til i artikel 3 i instrumentet for udviklingssamarbejde, er tilsidesat.(3) Den 18. april 2007 blev der i medfør af artikel 96 i Cotonou-aftalen og artikel 37 i instrumentet for udviklingssamarbejde indledt formelle konsultationer med AVS-landene og Republikken Fijiøerne, hvor de fijianske myndigheder afgav specifikke tilsagn om at råde bod på de problemer, som Den Europæiske Union havde gjort opmærksom på, og om at efterkomme dem.(4) Der er truffet nogle konkrete initiativer med hensyn til nogle af ovennævnte tilsagn. Ikke desto mindre mangler mange vigtige tilsagn vedrørende væsentlige elementer i Cotonou-aftalen og instrumentet for udviklingssamarbejde stadig at blive gennemført -TRUFFET FØLGENDE AFGØRELSE:Artikel 1Konsultationerne med Republikken Fijiøerne i henhold til artikel 96 i Cotonou-aftalen og artikel 37 i instrumentet for udviklingssamarbejde afsluttes hermed.Artikel 2De passende foranstaltninger, der er fastsat i vedføjede brev, vedtages herved som egnede foranstaltninger i henhold til artikel 96, stk. 2, litra c), i Cotonou-aftalen og artikel 37 i instrumentet for udviklingssamarbejde.Artikel 3Denne afgørelse træder i kraft på dagen for vedtagelsen. Den offentliggøres i Den Europæiske Unions Tidende.Den er gyldig i 24 måneder fra datoen for Rådets vedtagelse. Den tages op til fornyet overvejelse mindst hver sjette måned.Udfærdiget i Bruxelles, denPå Rådets vegneFormandBILAGUdkast til brevH.E. Ratu Josefa ILOILOPræsident for Republikken FijiøerneSuvaFijiDeres ExcellenceDen Europæiske Union tillægger bestemmelserne i artikel 9 i Cotonou-aftalen og artikel 3 i instrumentet for udviklingssamarbejde stor betydning. AVS/EF-partnerskabet bygger på overholdelse af menneskerettighederne, de demokratiske principper og retsstatsprincipperne, som udgør de væsentlige elementer i Cotonou-aftalen og udgør grundlaget for vores relationer.Den 11. december 2006 fordømte Rådet for Den Europæiske Union den militære magtovertagelse i Fiji.I henhold til artikel 96 i Cotonou-aftalen og i betragtning af, at den militære magtovertagelse, som fandt sted den 5. december 2006, udgjorde en tilsidesættelse af de væsentlige elementer, der er anført i artikel 9 i denne aftale, inviterede EU Fiji til konsultationer for, som fastsat i aftalen, at foretage en grundig gennemgang af situationen og om nødvendigt tage skridt til at råde bod herpå.Den formelle del af disse konsultationer begyndte i Bruxelles den 18. april 2007. Baseret på en redegørelse fra den 18. april 2007 om grundene til den militære magtovertagelse den 5. december 2006 foretog Fijis overgangsregering en gennemgang af udviklingen i landets situation siden magtovertagelsen og af overgangsregeringens program for overgangs-perioden.EU tog overgangsregeringens redegørelse af 18. april 2007 til EU ad notam.EU var på sin side tilfreds med, at overgangsregeringen bekræftede en række vigtige tilsagn angående menneskerettigheder og fundamentale frihedsrettigheder, overholdelse af de demokratiske principper og retsstatsprincipperne, som anført nedenfor, og foreslog positive skridt med hensyn til deres gennemførelse. Fiji accepterede også et snævert samarbejde med hensyn til overvågning og verificering af tilsagnene.De fleste af tilsagnene i forbindelse med konsultationerne vil blive gennemført over en længere periode, og det er følgelig nødvendigt at overvåge og verificere gennemførelsen af dem i denne periode. EU understreger, at det efter det troværdige parlamentsvalg så sent som i maj 2006 og i lyset af EU's valgobservatørmissions resultater og henstillinger, især den endelige rapport fra EU's chefobservatør, medlem af Europa-Parlamentet, Istvan Szent-Ivanyi, er Kommissionens opfattelse, at der kan afholdes nye og troværdige valg i god tid før den aftalte frist den 28. februar 2009.EU understreger betydningen af en hurtig og fuld overholdelse af de aftalte tilsagn, der er anført i bilaget.EU bemærker, at overgangsregeringen i overensstemmelse med de aftalte tilsagn ophævede bestemmelserne om undtagelsestilstand den 31. maj 2007 og accepterede undersøgelses-resultaterne og henstillingerne fra Stillehavsøernes Forums uafhængige valgeksperter den 19. juni 2007.I ånden af det partnerskab, der ligger til grund for Cotonou-aftalen og i lyset af det positive resultat af konsultationerne udtrykte EU sin vilje til at støtte gennemførelsen af Fijis tilsagn.EU har vedtaget følgende passende foranstaltninger i henhold til artikel 96, stk. 2, litra c), i den reviderede Cotonou-aftale og artikel 37 i instrumentet for udviklingssamarbejde:-  den humanitære støtte og den direkte støtte til civilsamfundet kan fortsætte-  samarbejdsaktiviteter, der står for at skulle iværksættes og/eller er under forberedelse, især under den 8. og den 9. EUF, kan fortsætte-  den afsluttende undersøgelse i forbindelse med den 9. EUF kan fortsætte-  samarbejdsaktiviteter, som vil kunne bidrage til en tilbagevenden til demokrati og forbedre regeringsførelsen, kan fortsættes, undtagen under ganske særlige omstændigheder-  gennemførelsen af ledsageforanstaltningerne til sukkerreformen for 2006 kan fortsættes. Finansieringsaftalen blev undertegnet af Fiji på teknisk niveau den 19. juni 2007. Det bemærkes, at finansieringsaftalen indeholder en suspensionsklausul-  overgangsregeringens accept den 19. juni 2007 af rapporten af 7. juni 2007 fra Stillehavsøernes Forum uafhængige valgeksperter er i overensstemmelse med tilsagn nr. 1, der blev aftalt den 18. april mellem overgangsregeringen og EU. Følgelig kan forberedelserne og den eventuelle undertegnelse af det flerårige vejledende program for ledsageforanstaltningerne til sukkerreformen for 2008-2010 fortsætte-  den endelige udarbejdelse, undertegnelsen på det tekniske niveau og gennemførelsen af landestrategipapiret og det nationale vejledende program for den 10. EUF med en vejledende finansieringsramme samt en eventuel tildeling af en tranche for tilskyndelsesforanstaltninger på op til 25 % af dette beløb, forudsætter overholdelse af de tilsagn, der er givet med hensyn til menneskerettigheder og retsstatsprincipperne, og i særlig grad at overgangsregeringen overholder forfatningen, at den dømmende myndigheds uafhængighed respekteres fuldt ud, at alle beskyldninger om overtrædelser af menneskerettighederne efterforskes eller behandles i overensstemmelse med de forskellige procedurer og fora i henhold Fijiøernes love, og at overgangsregeringen gør sit yderste for at forhindre erklæringer fra sikkerhedsorganisationer, der har til formål at intimidere-  sukkerkvoten for 2007 vil være nul-  sukkerkvoten for 2008 vil blive frigivet, hvis det kan dokumenteres, at der finder forberedelser sted til valg i overensstemmelse med de aftalte tilsagn, navnlig hvad angår folketælling, ny inddeling af valgkredse og valgreform i overensstemmelse med forfatningen, at der træffes foranstaltninger for at sikre valgkontorets funktion, herunder udnævnelsen af en valgtilsynsførende senest den 30. september 2007 i overensstemmelse med forfatningen-  sukkerkvoten for 2009 vil blive frigivet, når der er indsat en lovlig regering-  sukkerkvoten for 2010 vil afhænge af, hvilke fremskridt der gøres med gennemførelsen af sukkerkvoten for 2009 og fortsættelsen af den demokratiske proces-  yderligere støtte til forberedelserne og gennemførelsen af væsentlige tilsagn, især støtte til forberedelsen af og/eller afholdelse af valg, vil kunne overvejes ud over, hvad der er beskrevet i dette brev-  det regionale samarbejde og Fijis deltagelse i dette påvirkes ikke-  samarbejdet med Den Europæiske Investeringsbank og Centret for Virksomhedsudvikling kan fortsætte, forudsat at de afgivne tilsagn opfyldes til tiden.Opfølgningen af tilsagnene vil ske i overensstemmelse med tilsagnene om overvågning i form af dialog, samarbejde med missioner og rapportering, som nævnt i bilaget.Desuden forventer EU, at Fiji samarbejder fuldt ud med Stillehavsøernes Forum om gennemførelsen af henstillingerne fra Gruppen af Fremtrædende Personer som godkendt af Forummets udenrigsministre på deres møde i Vanuatu den 16. marts 2007.Den Europæiske Union vil fortsat følge situationen i Fiji nøje. I henhold til artikel 8 i Cotonou-aftalen vil der blive ført en styrket politisk dialog med Fiji for at sikre overholdelsen af menneskerettighederne, genetablering af demokratiet og respekten for retsstaten.Hvis overgangsregeringen forsinker, afbryder eller ændrer gennemførelsen af de givne tilsagn i negativ retning, forbeholder EU sig ret til at tilpasse de passende foranstaltninger.EU understreger, at Fijis privilegier i samarbejdet med EU afhænger af respekten for de væsentlige elementer i Cotonou-aftalen og for de værdier, der er nævnt i instrumentet for udviklingssamarbejde. For at overbevise EU om, at overgangsregeringen er fuldt ud rede til at følge op på de afgivne tilsagn, er det af afgørende betydning, at der gøres hurtige og væsentlige fremskridt med efterkommelsen af de aftalte tilsagn.Med venlig hilsenUdfærdiget i Bruxelles, denPå Kommissionens vegnePå Rådets vegneBILAG TIL BILAGETAFTALTE TILSAGN MED REPUBLIKKEN FIJIØERNEA. Overholdelse af de demokratiske principperTilsagn nr. 1Der skal finde frie og retfærdige valg sted senest 24 måneder efter den 1. marts 2007, dog med forbehold af resultaterne af den vurdering, der skal foretages af de uafhængige revisorer, der udnævnes af sekretariatet for Stillehavsøernes Forum. Processen op til og selve afholdelsen af valgene vil i nødvendigt omfang blive overvåget, tilpasset og revideret i fællesskab på grundlag af gensidigt aftalte kriterier. Dette indebærer især:-  at overgangsregeringen senest den 30. juni 2007 fastsætter en køreplan for gennemførelsen af de forskellige skridt, der skal tages som forberedelse til de nye parlamentsvalg-  at køreplanen specificerer tidspunktet for folketællingen, den nye inddeling af valgkredsene og valgreformen-  at fastlæggelsen af valgkredsene og valgreformen gennemføres i overensstemmelse med forfatningen-  at der træffes foranstaltninger for at sikre valgkontorets funktion, herunder udnævnelsen af en valgtilsynsførende senest den 30. september 2007 i overensstemmelse med forfatningen-  at udnævnelsen af vicepræsidenten finder sted i overensstemmelse med forfatningen.Tilsagn nr. 2At overgangsregeringen i forbindelse med vedtagelsen af mere omfattende lovgivningsmæssige, skattemæssige og andre politiske initiativer og ændringer tager hensyn til konsultationer med civilsamfundet og de relevante interessenter.B. RetsstatsprincipperneTilsagn nr. 1At overgangsregeringen gør sit yderste for at forhindre udtalelser fra sikkerhedsorganisationer, der har til formål at intimidere.Tilsagn nr. 2At overgangsregeringen overholder forfatningen fra 1997 og garanterer de forfatningsmæssige institutioners normale og uafhængige funktion, såsom Fijis menneskerettighedskommission, Kommissionen for Offentlig Tjeneste og Forfatningskommissionen. Det Store Høvdingeråds betydelige uafhængighed og funktion vil blive bevaret.Tilsagn nr. 3At den dømmende magts uafhængighed respekteres fuldt ud, at den har mulighed for at arbejde frit, og at dens kendelser respekteres af alle berørte parter, især-  at overgangsregeringen giver tilsagn om, at tribunalet i henhold til § 138, stk. 3, i forfatningen udnævnes senest den 15. juli 2007-  at alle udnævnelser og/eller afskedigelser af dommere sker i absolut overensstemmelse med forfatningens bestemmelser og procedurereglerAt der ikke under nogen omstændigheder finder nogen som helst form for indblanding sted fra militærets eller overgangsregeringens side i retssystemets funktion, hvilket omfatter fuld respekt for advokatstanden.Tilsagn nr. 4At alle straffesager i korruptionsspørgsmål behandles inden for retssystemet, og at eventuelle andre organer, der måtte oprettes til at efterforske formodede tilfælde af korruption, opererer inden for de forfatningsmæssige rammer.C. Menneskerettigheder og fundamentale rettighederTilsagn nr. 1Overgangsregeringen tager alle nødvendige skridt til at skabe betingelserne for, at alle påstande om overtrædelser af menneskerettighederne efterforskes eller behandles i overensstemmelse med de forskellige procedurer og fora i Fijiøernes lovgivning.Tilsagn nr. 2Overgangsregeringen agter at ophæve bestemmelserne om undtagelsestilstand (Public Emergency Regulations) i maj 2007, medmindre der er trusler mod den nationale sikkerhed, den offentlige orden og sikkerhed.Tilsagn nr. 3Overgangsregeringen er forpligtet til at sikre, at Fijis menneskerettighedskommission fungerer i fuld uafhængighed og i overensstemmelse med forfatningen.Tilsagn nr. 4At ytringsfrihed og mediernes frihed i alle dens former respekteres fuldt ud som fastsat i forfatningen.D. Opfølgning af tilsagneneTilsagn nr. 1At overgangsregeringen forpligter sig til at opretholde en regelmæssig dialog, der skal gøre det muligt at verificere, at der gøres fremskridt, og giver EU- og EF-repræsentanter fuld adgang til oplysninger om alle forhold med tilknytning til menneskerettigheder, den fredelige genindførelse af demokratiet og retsstatsprincipperne i Fiji.Tilsagn nr. 2At overgangsregeringen samarbejder fuldt ud med eventuelle missioner fra EU og EF med henblik på vurdering og overvågning af fremskridtene.Tilsagn nr. 3At overgangsregeringen sender statusrapporter hver tredje måned med virkning fra den 30. juni 2007 vedrørende de tre væsentlige elementer i Cotonou-aftalen og tilsagnene.Det bemærkes, at visse spørgsmål kun kan behandles effektivt gennem en pragmatisk tilgang, som bygger på en erkendelse af de nuværende realiteter, og som fokuserer på fremtiden.[1] EFT L 317 af 15.12.2000, s. 3.[2] EUT L 287 af 28.10.2005, s. 4.[3] EFT L 317 af 15.12.2000, s. 376.[4] EUT L 378 af 27.12.2006, s. 41.